de nb de en de da da cs da da de da nb fr da de da de da da cs da da de da nb fr da de da de de da da de da nb da da da da fr da da da da da nb da da sv nb da de da nb sv nb fr fr en da da fr nb da da da da da ca en da nb ca
Inden for rammerne af klosteret, Sankt Joseph fra 1905, bringes nyt og gammelt i spil og bliver med ombygning, renovering og nybyggeri til et trygt og generøst kultur- og botilbud for ældre med vægt på sammenhængskraft og fælleskaber.
Kulturhuset er inspireret af den måde klostre i traditionel forstand var centrum for byens liv. Byen indenfor klostermuren var et kompakt og funktionelt fællesskab, hvor alt var forbundet, havde betydning og bidrog til fællesskabet. Her, som det bankende hjerte, ligger kirkerummet som både historisk centrum og centrum for et fællesskab, som strækker sig på tværs af plejeboliger, seniorboliger og by.
Kirkerummet er et semi-offenligt kulturhus, som kan bringe byens variation og liv ind til borgere, som ikke i samme grad som tidligere, selv har mulighed for at opsøge hverdagslivet. Her foregår eksempelvis fællesspisning, koncerter, udstillinger og foreningsliv som babyrytmik, bridgeklub, senior pilates mv.
Kirken er åbnet mere op ind mod kirkepladsen og plejecentret, og der er skabt en forbindelse til pladsen. Herfra er byens liv synligt fra plejecentrets fællesarealer og balkoner.
Niels Nygaard og Jonathan Weimar